Berlingske Tidende, 1834-01-13
Hos en gammel Kirkesanger og Skolelærer bliver til midt i April eller senest 1ste Mai dette Aar en Hielpelærerplads ledig, og hvortil søges en duelig og skikkelig Seminarist, Vedkommende ville behage at henvende sig til Hr. Pastor Schmidt i Bringstrup, der afgjør det Fornødne. En paa Hirschholms Byes Storgade beliggende Gaard, hvis Beboelsesleilighed er indrettet til 13 Værelser foruden 3 Qvistværelser, med 2de Udhuusbygninger, foruden øvrige Beqvemmeligheder, samt tilhørende Hauge, kan underhaanden erholdes tilkiøbs, naar man derom henvender sig til undertegnede Fuldmægtig Levinsen i bemeldte Bye. Gaarden har en god og rummelig Gaardsplads, hvori en Brønd med godt og tilstrækkeligt Vand, og under Hovedbygningen findes fire Kieldere.